Борис Младенов-Young
Съдбата носи хиляди „Ако“

chitanka.info

Съдбата носи хиляди „Ако“.

Ако не бях записал медицина,

щях положително да се размина

с най-прелестното женско същество.

Ако на времето не бях решил

да скъсам с разорената родина

и емигрант в чужбина да замина,

последния бедняк сега бих бил.

Ако не бях за лекар пак признат,

ако не бях положил труд упорен,

ако не бях дълбоко пуснал корен,

и тук животът ми би станал ад.

Ако ви нямах в дар и вас, деца,

стократно щях от мъка да умра.

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.